Sag om misligholdelsesauktion på grund af manglende stillet sikkerhedsstillelse
Ret: Retten på Bornholm (1. instans)
Faggruppe: Tvangsauktioner — Tvangsauktion over fast ejendom
Sagsemner: Tvangsauktion;

/

RETTEN PÅ BORNHOLM

Den 24. marts 2023, kl. 13:00, blev fogedretten sat i fogedretten af Dommer.

Der blev foretaget:
AS 28/2023

Tvangsauktion over ejendommen
Matrikel nr.

beliggende: Adresse By
tilhørende: Ejer ApS af ejendommen
efter anmodning fra Rekvirent ApS.

Der fremlagdes:

- Anmodning om misligholdelsesauktion af 22. februar 2023 fra Rekvirent
ApS
- Mail af 3. marts 2023 fra auktionskøber Virksomhed ApS ved direktør
Person med bilag
- Mail af 14. marts 2023 fra auktionsrekvirent
- Mail af 14. marts 2023 fra auktionskøber med bilag
- Mail af 14. marts 2023 fra auktionsrekvirent
- Mail af 14. marts 2023 fra auktionskøber
- Mail af 16. marts 2023 fra auktionsrekvirent

Rekvirent ApS, har anmodet om, at der afholdes misligholdelsesauktion over
ejendommen beliggende Adresse, By, Matrikel nr..

Auktionskøber, Virksomhed ApS, har fremsat påstand om, at anmodningen
nægtes fremme.

Auktionsrekvirenten har til støtte for sin anmodning gjort gældende blandt
andet, at auktionsvilkårene ikke er opfyldt, idet højstbydende ikke efter af-
holdelse af ny auktion den 14. februar 2023 i henhold til den fastsatte frist har
stillet sikkerhed for opfyldelse af pkt. 7 i auktionsvilkårene, og at rekvi-renten
ej heller har modtaget betaling af de restancer, som kan kræves udbe-talt, jf.
pkt. 6 a og b.

Auktionskøber har til støtte for sin indsigelse mod misligholdelsesauktionen
gjort gældende blandt andet, at ejendommen er holdt forsikret som anført i
pantebrevet punkt 5, at skødet er tinglyst i forbindelse med auktionen, og at
skødet er tinglyst med det eksisterende pantebrev, der i henhold til pantebre-
vets bestemmelser fortsætter som finansiering ved overtalelsen i forbindelse
med ejerskiftet. Da det er Virksomhed ApS, der er køber og som hidtidig le-
jer, er depositumforpligtelsen indfriet ved, at der er tale om et krav imod sig
selv ved overtagelsen. Således er ejendommen overtaget fuldt finansieret og
yderligere sikkerhedsstillelse anbringes ikke at være påkrævet.

STD050809-S05-ST01-K700-T2-L02-M14-\R2



/

Side 2/2

Retten afsagde

Kendelse

Af retsbogen fra auktionsmødet den 14. februar 2023 vedrørende ejendom-
men beliggende Adresse, By, Matrikel nr., fremgår, at Virksomhed ApS blev
højestbydende med et bud på 905.000 kr. Sikker-hedsstillelse i henhold til
auktionsvilkårenes pkt. 7, blev fastsat til 352.675,14 kr. Højestbydende blev
meddelt frist til den 21. februar 2023 til at stille den fastsatte sikkerhed og
betalte straks 10.000 kr. til sikkerhed for omkostningerne ved afholdelse af et
eventuelt nyt auktionsmøde. Det er i sa-gen ubestridt, at der efter
auktionsmødet ikke er sket indbetaling af den fast-satte sikkerhedsstillelse.

Det følger af auktionsvilkårenes pkt. 8, 1. afsnit, at enhver, der i anledning af
auktionen kan rette krav mod køberen, kan kræve, at det solgte sættes til en ny
og eneste auktion (misligholdelsesauktion), hvis køberen ikke opfyl-der
auktionsvilkårene.

Herefter, og da auktionskøber ikke har overholdt auktionsvilkårenes pkt. 6 a
og b, kam auktionsrekvirenten kræve, at der afholdes misligholdelsesauktion
over ejendommen beliggende Adresse, By. Det af auktionskø-ber anførte
vedrørende pantebrevets bestemmelser og gældsovertagelse i forbindelse med
blandt andet, at Virksomhed ApS tidligere har været lejer på ejendommen, kan
ikke føre til andet resultat.

Fogedretten tager herefter auktionsrekvirenten anmodning til følge.

Derfor bestemmes:

Anmodningen fra Rekvirent ApS, om, at der afholdes misligholdelsesauktion
over ejendommen beliggende Adresse, By, Matrikel nr., fremmes.

Auktionssagen udsat.

Fogedretten hævet.

Dommer

STD050809-S05-ST01-K700-T2-L02-M14-\R2